wannaphong/clean_thaiwikipedia huggingface dataset:
# แยกปทุมธานีเฉลิมพระเกียรติ
สี่แยกปทุมธานีเฉลิมพระเกียรติ เป็นสี่แยกจุดตัดทางหลวงแผ่นดินหมายเลข 346 (ถนนปทุมธานี-บางเลน) กับทางหลวงแผ่นดินหมายเลข 3111 (ถนนปทุมธานี-เสนา) และกับ ถนนปทุมธานีเฉลิมพระเกียรติ ในเขต อำเภอเมืองปทุมธานี จังหวัดปทุมธานี ปัจจุบันมีสะพานข้ามแยกในทิศทางจาก รังสิต–บางเลน ลาดหลุมแก้ว (ทางหลวงแผ่นดินหมายเลข 346)

ชื่อ
ด้วยในอดีตนั้นสี่แยกแห่งนี้ไม่มีสัญญาณไฟจราจร ซึ่งทางกายภาพที่มีการสัญจรไปมาของรถยนต์ในทั้งสี่ทิศทางนั้นจึงเกิดอุบัติเหตุที่มีผู้เสียชีวิต และผู้ได้รับบาดเจ็บจำนวนมาก แยกแห่งนี้จึงเป็นที่กล่าวขานของชาวบ้านว่าเป็นแยกร้อยศพปิดสะพานข้ามแยกร้อยศพ (สันติสุข) เลี่ยงรถติดไปถนน ๓๔๖ ลาดหลุมแก้ว บางเลน สุพรรณฯ 13 ธันวาคม พ.ศ. 2555 oknation.nationtv.tv สืบค้นเมื่อ 29 สิงหาคม พ.ศ. 2563 หมายเหตุ: มีคำกล่าวของประชาชนต่าง ๆ ที่เรียกว่าแยกร้อยศพ ต่อมาทางราชการตั้งชื่อแห่งนี้ว่า แยกสันติสุข ต่อมาในปี พ.ศ. 2562 กระทรวงมหาดไทย ได้รับมอบหมายจากรัฐบาลให้ดำเนินโครงการและกิจกรรมเฉลิมพระเกียรติเนื่องในโอกาสพระราชพิธีบรมราชาภิเษก พุทธศักราช 2562 จึงได้เกิดโครงการ “1 อำเภอ 1 ถนนเฉลิมพระเกียรติ” ซึ่งอำเภอเมืองปทุมธานี จึงได้เปลี่ยนชื่อทางหลวงแผ่นดินหมายเลข 3111 (ถนนปทุมฯ-สามโคก) ช่วงแยกสันติสุขถึงแยกปทุมวิไล เป็นถนนปทุมธานีเฉลิมพระเกียรติ พร้อมกันกับเปลี่ยนชื่อแยกสันติสุขเป็น แยกปทุมธานีเฉลิมพระเกียรติสรุปข้อสั่งการและนโยบ่ายของผู้ว่าราชการจังหวัดปทุมธานี ในที่ประชุมกรมการจังหวัดและหัวหน้าว่วนราชการจังหวัดปทุมะานี ประจำเดือนเมษายน ๒๔ู๖๒ เอกสารราชการจังหวัดปทุมธานี ลงโดยนายพินิจ บุญเลิศ เมื่อวันที่ 29 เมษายน 2562 สืบค้นเมื่อ 29 สิงหาคม 2563

 รูปแบบของทางแยก 
 สะพานข้ามทางหลวงในแนวทางหลวงแผ่นดินหมายเลข 346 
 ถนนระดับดินในแนวทางหลวงแผ่นดินหมายเลข 3111
 ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน
 สัญญาณไฟจราจรของรถในถนนระดับดินที่ต้องการตรงไปและเลี้ยวขวา

 สถานที่สำคัญบริเวณแยก 
 ศูนย์บริการรถยนต์ซูซูกิ
 สยามแม็คโคร สาขาปทุมธานี 
 โฮมมาร์ท สาขา ปทุมธานี
# พระสมุทรเจดีย์
พระสมุทรเจดีย์ อาจหมายถึง
 วัดพระสมุทรเจดีย์
 อำเภอพระสมุทรเจดีย์
 เทศบาลตำบลพระสมุทรเจดีย์
# ประตูระบายน้ำ
ประตูระบายน้ำ (ปตร.) คือ สิ่งก่อสร้างในบริเวณทางน้ำที่ใช้ควบคุมการไหลของน้ำ ใน แม่น้ำ คลอง ทะเลสาบ ฝาย อ่างเก็บน้ำ ประตูระบายน้ำจะใช้สำหรับในการปรับปริมาณน้ำที่ต้องการให้ไหลผ่าน ปรับความเร็วของน้ำ หรือใช้ในการกักเก็บน้ำได้ ในขณะเดียวกันประตูระบายน้ำยังช่วยป้องกันในกรณีที่มีพายุ 

ในกรณีของระบบป้องกันน้ำท่วม ประตูระบายน้ำใช้ในการลดระดับของผิวน้ำสำหรับแม่น้ำหรือคลองเส้นหลัก โดยให้น้ำไหลผ่านคลองลัดน้ำ เมื่อปริมาณระดับน้ำใกล้ล้นตลิ่ง
# โทกูงาวะ อิเอ็ตสึนะ
โทกูงาวะ อิเอ็ตสึนะ  เป็นโชกุนคนที่ 4 ของรัฐบาลโชกุนโทกูงาวะ ซึ่งดำรงตำแหน่งตั้งแต่ปี 1651 ถึง 1680 เขาถือเป็นบุตรชายคนโตของโทกูงาวะ อิเอมิตสึ โชกุนคนที่ 3 ซึ่งทำให้เขาเป็นหลานชายของโทกูงาวะ ฮิเดตาดะ โชกุนคนที่ 2 และเป็นเหลนของโทกูงาวะ อิเอยาซุ

ในยุคสมัยของเขานี้เอง ค.ศ. 1657 เกิดไฟไหม้ครั้งร้ายแรงที่เมืองเอโดะ เป็นครั้งที่ร้ายแรงที่สุดในสมัยเอโดะ เมืองเอโดะเสียหายไปเกือบทั้งหมด รวมถึงปราสาทเอโดะ เรียกว่า เหตุการณ์ไฟไหม้ปีเมเรกิ (明暦の大火) มีผู้เสียชีวิตร่วมแสนกว่าคน

 ประวัติ 
โทะกุงะวะ อิเอะสึนะ เกิดเมื่อปีค.ศ. 1641 เป็นบุตรชายคนแรกของโชกุนโทะกุงะวะ อิเอะมิสึ กับนางโฮจูอิน (Hōju-in, 宝樹院) ภรรยาน้อยของโชกุนอิเอะสึนะ เมื่อโชกุนอิเอะมิสึเสียชีวิตในค.ศ. 1651 อิเอะสึนะจึงได้สืบทอดตำแหน่งโชกุนต่อจากบิดาเมื่ออายุเพียงเก้าขวบ โดยมีขุนนางในบะกุฟุโดยเฉพาะโรจูซะกะอิ ทะดะกิโยะ (Sakai Tadakiyo, 酒井忠清) ซึ่งได้ชื่อว่าเป็นขุนนางที่ทุจริต เป็นผู้สำเร็จราชการแทน

 เหตุการณ์กบฏ 
ในปี ค.ศ. 1651 เมื่อโชกุนอิเอะมิสึบิดาเสียชีวิต กลุ่มโรนินนำโดยมะรุบะชิ ชูยะ  บุตรชายของอดีตไดเมียวแห่งเกาะชิโกะกุ และยุอิ โชเซะสึ  ผู้คลั่งไคล้โทะโยะโตะมิ ฮิเดะโยะชิ ได้วางแผนก่อการกบฏต่อเอะโดะบะกุฟุ โดยการเผาเมืองเอะโดะ รวมทั้งก่อการยึดอำนาจที่เมืองเกียวโตและโอซะกะ แต่กลับถูกบะกุฟุจับได้เสียก่อน ยุอิ โชเซะสึ กระทำการเซ็ปปุกุหนีความผิด และมะรุบะชิ ชูยะถูกตัดสินประหารชีวิต เรียกว่า เหตุการณ์ปีเคอัง 

ในค.ศ. 1669 เกิดกบฏของชาวเอโซะ (ชาวไอนุ) ในแคว้นมะซึมะเอะบนเกาะฮอกไกโด นำโดยซัคเซย์น (Saksaynu) หรือชาคุเชน (Shakushain)

 การสืบอำนาจ 
โชกุนอิเอะสึนะสุขภาพไม่ค่อยสู้ดีนักตลอดเวลาที่ดำรงตำแหน่งโชกุน และไม่มีทายาท เมื่อโชกุนอิเอะสึนะเสียชีวิตใน ค.ศ. 1680 ไทโรซะกะอิ ทะดะกิโยะ เสนอให้ยกตำแหน่งโชกุนให้แก่เชื้อพระวงศ์อย่างที่เคยเป็นในสมัยคะมะกุระ ซึ่งเป็นความคิดที่ถูกต่อต้านอย่างหนักในบะกุฟุ โรจูฮอตตะ มะสะโตะชิ (Hotta Masatoshi, 堀田正俊) ได้เสนอให้น้องชายต่างมารดาของโชกุนอิเอะสึนะคือ โทะกุงะวะ สึนะโยะชิ สืบทอดตำแหน่งโชกุนต่อ และขับซะกะอิ ทะดะกิโยะออกจาอำนาจไป
# โทกูงาวะ สึนาโยชิ
โทกูงาวะ สึนาโยชิ (23 กุมภาพันธ์ ค.ศ. 1646 – 19 กุมภาพันธ์ ค.ศ. 1709) เป็นโชกุนคนที่ 5 ของรัฐบาลเอโดะ เขาเป็นน้องชายต่างมารดาของโทกูงาวะ อิเอ็ตสึนะ โชกุนคนที่ 4 และเป็นบุตรชายของโทกูงาวะ อิเอมิตสึ โชกุนคนที่ 3 หลานชายของโทกูงาวะ ฮิเดตาดะ โชกุนคนที่ 2 และเหลนชายของโทกูงาวะ อิเอยาซุ โชกุนคนแรกNussbaum, Louis-Frédéric. (2005). "Tokugawa, Tsunayoshi" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File .

โชกุนสึนาโยชิเป็นที่รู้จักในการบัญญัติกฎหมายสวัสดิภาพสัตว์ โดยเฉพาะสุนัข ทำให้ได้รับฉายาว่า โชกุนสุนัข (犬公方)

 ชีวิตช่วงต้น (1646–1680) 
โทกูงาวะ สึนาโยชิ เกิดเมื่อวันที่ 23 กุมภาพันธ์ ค.ศ. 1646 ในเมืองเอโดะ เขาเป็นบุตรชายของโทกูงาวะ อิเอมิตสึ โชกุนคนที่ 3 ที่เกิดจากนางสนมของเขาคนหนึ่งชื่อโอตามะ ซึ่งต่อมารู้จักกันในชื่อเคโชอิง (桂昌院; ค.ศ. 1627–1705) สึนาโยชิมีพี่ชายต่างมารดาอายุห้าขวบ ซึ่งจะกลายมาเป็นโชกุนคนต่อไปหลังจากอิเอมิตสึถึงแก่อสัญกรรม นั่นก็คือโทกูงาวะ อิเอ็ตสึนะ สึนาโยชิเกิดที่เอโดะและหลังจากที่เกิดก็ได้ย้ายไปอยู่กับแม่ของเขาในคฤหาสน์ส่วนตัวในปราสาทเอโดะ
# ถนนคนเดินพัทยา
ถนนคนเดินพัทยา เป็นถนนในเมืองพัทยา จังหวัดชลบุรี เริ่มต้นตั้งแต่ปลายถนนเลียบชายหาดพัทยาบริเวณพัทยาใต้ ไปบรรจบกับถนนพัทยาสายสามบริเวณท่าเทียบเรือแหลมบาลีฮาย กลางคืนจะเป็นถนนคนเดินแหล่งท่องเที่ยวกลางคืนที่ได้รับความนิยมอย่างสูงในหมู่ชาวต่างชาติ แหล่งท่องเที่ยวจะเป็นประเภทภัตตาคาร บาร์เบียร์ ไนต์คลับ ดิสโก้เทค การแสดงโชว์ประเภทต่าง เช่น ชกมวย ดนตรีสด คาบาเรต์ การขายสินค้าที่ระลึก

ในเวลากลางวันจะเปิดเดินรถตามปกติ เริ่มปิดถนนตั้งแต่เวลา 19:00 น. จนถึง 3:00 น. สามารถจอดพาหนะได้ที่บริเวณแหลมบาลีฮาย ถึงแม้ว่าเวลาปิดบาร์และคลับคือ 04:00 น. บางร้านยังคงเปิดแบบผิดกฎหมาย
# ฝั่ม จี ลาน
ฝั่ม จี ลาน  เกิดวันที่ 14 มกราคม ค.ศ. 1945  เป็นผู้วิจัยเศรษฐกิจที่มีชื่อเสียงของเวียดนาม เธอทำหน้าที่เป็นเลขานุการและรองประธานสภาหอการค้าและอุตสาหกรรมเวียดนาม รวมถึงเป็นสมาชิกสถาบันวิจัยของสำนักนายกรัฐมนตรีเวียดนามกางแผนรับมือยักษ์ค้าปลีกโลก 

 ประวัติ 
ฝั่ม จี ลาน เกิดที่ อำเภอตื่อเลียม ฮานอย เธอเป็นบุตรสาวของ พันเอกฝั่ม จิญ ก๊าน ซึ่งเป็นผู้อำนวยการทางกฎหมายกองทัพบก กระทรวงกลาโหม เธอสำเร็จการศึกษาจากมหาวิทยาลัยพาณิชย์ ใน ค.ศ. 1966 ภายหลังจากสำเร็จการศึกษาแล้ว เธอก็ได้เข้าทำงานที่สภาหอการค้าและอุตสาหกรรมเวียดนาม

 บทบาทสำคัญ 
เนื่องด้วยในยุคของเธอมีผู้หญิงเป็นจำนวนน้อยที่ศึกษาด้านเศรษฐศาสตร์ จึงส่งผลให้เธอเป็นนักเศรษฐศาสตร์หญิงชั้นนำของประเทศPhạm Chi Lan: Tôi vẫn đồng hành cùng các doanh nhân ฝั่ม จี ลานยังเคยร่วมอยู่ในคณะที่ปรึกษาของนายกรัฐมนตรีรัฐวิสาหกิจต่อเรือใหญ่ใกล้เจ๊ง รัฐบาลเวียดนามตกที่นั่งลำบาก   แม้ภายหลังจากช่วงเกษียณแล้ว แต่ก็ยังได้รับความสนใจจากสังคมอย่างสูง ด้วยการแสดงแนวคิดที่ชาญฉลาด โดยมีส่วนเกี่ยวข้องกับกลไกตลาดทางเศรษฐกิจBà Phạm Chi Lan: Thành đạt với tài, tâm và tầm และในแง่ของการเป็นมืออาชีพ เธอเป็นบุคคลที่ได้รับการยอมรับและมีผู้คนสนใจบทสัมภาษณ์ของเธอเป็นอย่างมากChuyên gia kinh tế Phạm Chi Lan: “Tôi không có nguyện vọng trở thành triệu phú USD”
# โทกูงาวะ อิเอโนบุ
โทกูงาวะ อิเอโนบุ  เป็น โชกุน คนที่ 6 แห่ง ตระกูลโทะกุงะวะ เกิดเมื่อค.ศ. 1666 เป็นบุตรชายคนโตของโทะกุงะวะ สึนะชิเงะ (Tokugawa Tsunashige, 徳川綱重) ซึ่งเป็นบุตรชายคนที่สามของโชกุนโทะกุงะวะ อิเอะมิสึ ในค.ศ. 1704 โชกุนโทะกุงะวะ สึนะโยะชิผู้เป็นอาไม่มีทายาท จึงได้แต่งตั้งโทะกุงะวะ อิเอะโนะบุ ให้เป็นทายาทสืบทอดตำแหน่งต่อจากตน ในค.ศ. 1709 เมื่อโชกุนสึนะโยะชิถึงแก่อสัญกรรม อิเอะโนะบุจึงได้สืบทอดตำแหน่งเป็นโชกุนคนต่อมา

เมื่อได้เป็นโชกุน โชกุนอิเอะโนะบุได้ปลดขุนนางกลุ่มเก่าของโชกุนสึนะโยะชิออกไปจากบะกุฟุและให้ขุนนางของตนเข้ามามีอำนาจแทน ยกตัวอย่างเช่น อะระอิ ฮะกุเซกิ (Arai Hakuseki, 新井白石) และ มะนะเบะ อะกิฟุสะ (Manabe Akifusa, 間部詮房) หลังจากดำรงตำแหน่งโชกุนได้เพียงสามปี โชกุนอิเอะโนะบุก็ถึงแก่อสัญกรรมในค.ศ. 1712 โดยมีบุตรชายของตนคือโทะกุงะวะ อิเอะสึงุ อายุเพียงสามปีสืบทอดตำแหน่งโชกุนต่อมา
# โทกูงาวะ อิเอ็ตสึงุ
โทกูงาวะ อิเอ็ตสึงุ  เป็นโชกุนคนที่ 7 แห่ง ตระกูลโทกูงาวะ เกิดเมื่อ ค.ศ. 1709 เป็นบุตรชายคนโตของโชกุนโทกูงาวะ อิเอโนบุ เกิดกับนางเก็กโกอิน (Gekkō-in, 月光院) ภรรยาน้อยของโชกุนอิเอโนบุ ในค.ศ. 1712 โชกุนอิเอโนบุถึงแก่อสัญกรรม อิเอ็ตสึงุอายุเพียงสามปีจึงต้องขึ้นดำรงตำแหน่งเป็นโชกุนคนต่อมา โดยมีขุนนางคนสนิทของโชกุนอิเอโนบุ ได้แก่ อาราอิ ฮากูเซกิ (Arai Hakuseki, 新井白石) และมานาเบะ อากิฟูซะ (Manabe Akifusa, 間部詮房) เป็นผู้สำเร็จราชการแทน 

โชกุนอิเอ็ตสึงุถึงแก่อสัญกรรมใน ค.ศ. 1716 หลังจากดำรงตำแหน่งโชกุนมาเพียงสี่ปี ด้วยอายุเพียงเจ็ดปี โดยไม่มีทายาท ทำให้ตระกูลโทกูงาวะสาขาหลักต้องสูญสิ้นไป
# มายุ ชินโจ
มายุ ชินโจ (26 มกราคม 2516 —) เป็นนักวาดมังงะหญิงชาวญี่ปุ่น ผลงานแรกคือ อานาตะ โนะ อิโระ นิ โซมาริไต (Anata no Iro ni Somaritai) พิมพ์เมื่อปี 2537 และทำงานให้แก่สำนักพิมพ์โชงากูกัง (Shogakukan) งานส่วนใหญ่เป็นแนวโชโจะ  จนถึงปี 2550 จึงลาออกจากสำนักพิมพ์ดังกล่าวด้วยเหตุผลว่าบรรณาธิการข่มเหงรังแกและสวัสดิการการทำงานต่ำ

ผลงาน
 (1995) 
 (1996) 
 (1996) 
 (1997) ; English translation: Sensual Phrase
 (2001) 
 (2003-2004) 
 (2002-2004) 
 (2005) The Poisonous Flower
 (2004-2006) ; English translation: Love Celeb
 (2006-2007) 
 (2006-2007) SEX=LOVE2
 (2008) Midnight Children
 (2008–2011) , English translation: Ai Ore: Love Me!http://books.simonandschuster.biz/Ai-Ore-Love-Me!-Vol-1/Mayu-Shinjo/Ai-Ore!/9781421538389
 (2009) Apple
 (2009) 
 (2009) Ayakashi Koi Emaki
 (2010) Goshimeidesu
อ้างอิง
# กองพลน้อยนานาชาติ
thumb|right|225px|ธงของแนวหน้าประชาชน องค์กรการเมืองที่ดูแลกองพลน้อยนานาชาติ
right|thumb|ธงกองพลน้อยนานาชาติฮังการี

กองพลน้อยนานาชาติ  เป็นหน่วยทหารซึ่งประกอบจากอาสาสมัครจากประเทศต่าง ๆ ซึ่งเดินทางไปยังประเทศสเปนเพื่อปกป้องสาธารณรัฐสเปนที่ 2 ในสงครามกลางเมืองสเปนระหว่าง ค.ศ. 1936 และ 1939

จำนวนของอาสาสมัครที่เข้ารบอยู่ที่ประมาณ 32,00-35,000 คน โดยในช่วงเวลาหนึ่งมีอาสาสมัครไม่เกิน 20,000 คนThomas (2003), pp 941-5; Beevor (2006), p. 257. อาสาสมัครอีก 10,000 คนน่าจะเข้าร่วมในหน้าที่ที่ไม่เกี่ยวกับการรบ และมีชาวต่างชาติประมาณ 3,000-5,000 คนเป็นสมาชิกของสหภาพแรงงาน Confederación Nacional del Trabajo (CNT) หรือพรรคแรงงานมาร์กซิสต์ Partido Obrero de Unificación Marxista (POUM) คนเหล่านี้มาจาก "53 ชาติ" เพื่อสู้กับกองกำลังชาตินิยมสเปนซึ่งนำโดยนายพล ฟรานซิสโก ฟรังโก และมีกองกำลังนาซีเยอรมนีกับราชอาณาจักรอิตาลีให้การสนับสนุนThomas (2003), pp 941-5

 สัญลักษณ์นิยมและตราประจำ 
กองพลน้อยนานาชาติได้รับอิทธิพลทางสุนทรียศาสตร์ในแบบสังคมนิยม

ธงต่าง ๆ ใช้สีของสาธารณรัฐสเปน : แดง เหลือง และม่วง และมักจะมีสัญลักษณ์สังคมนิยมอยู่ด้วย (ธงแดง ค้อนเคียว กำปั้น) ตราประจำของกองพลน้อยคือดาวแดงสามแฉก ซึ่งมักใช้บ่อยเช่นกัน
 ประเทศที่เข้าร่วม 
{| class="wikitable"
|-
! ธง/ประเทศ !! กำลัง !! หมายเหตุ 
|-
| ||8,962Lefebvre (2003), p. 16. Quoted by Beevor (2006), p. 468.–9,000Quoted in Alvarez (1996). ||
|-
| || 3,000–3,350Thomas (1961), pp. 634–639. ||
|-
|  กับ (annexed during the civil war)
| 3,000–5,000 || Beevor quotes 2,217 Germans and 872 Austrians. Austrian Resistance documents name 1400 Austrians
|-
| || 3,000–3,113||
|-
| ||2,341–2,800 || See Abraham Lincoln brigade.
|-
|รัฐบอลข่าน
| 2,095 ||See Dimitrov Battalion
|-
| || 2,000-3,000 || Though "never more than 800 present at any one time".
|-
| || 2,500 Richard Baxell, British Volunteers in the Spanish Civil War, 2012
||   
|-
| || 1,600–1,722 ||See Sixth of February Battalion
|-
| || 1,546–2,000 || Thomas estimates 1,000.
|-
| || 1,500–1,660 || See Yugoslav volunteers in the Spanish Civil War.
|-
| || 1,101 ||
|-
| || 1,006–1,500 ||
|-
| รัฐบอลติก|| 892 ||
|-
| ||740 ||
|-
| ||628 ||
|-
| ||550 || 220 died.
|-
| ||528–1,500 ||
|-
| ||500 || Est. 799–1,000 from Scandinavia (of whom 500 were Swedes.)
|-
| || 500 || Even some Romanian communist leaders like Petre Borilă and Emil Bodnăraș
|-
| ||462 ||
|-
| ||408–800 || 
|-
| || 250 || Split between the British Battalion and the Lincoln Battalion which included the famed Connolly Column
|-
| ||225 || 100 died.Moen, Jo Stein og Sæther, Rolf: Tusen dager – Norge og den spanske borgerkrigen 1936-1939, Gyldendal 2009, ISBN 978-82-05-39351-6
|-
| || 225 || Including 78 Finnish Americans and 73 Finnish Canadians, ca. 70 died.Juusela, Jyrki: Suomalaiset Espanjan sisällissodassa, Atena Kustannus 2003, ISBN 951-796-324-6 
|-
| ||200Kuuli, (1965). ||
|-
| || 290–400 ||
|-
| || 134||
|-
| ||103 || Livre historiographic d'Henri Wehenkel: D'Spueniekämfer (1997) 
|-
| || 100||Organised by the Chinese Communist Party, members were mostly overseas Chinese led by Xie Weijin.
|-
| ||90 ||
|-
| ||60 ||
|-
| || 50  ||
|-
| || 43 ||
|-
| || 24 ||
|-
|   อื่นๆ || 1,122||
|}
# โฟร์ (อัลบั้มบียอนเซ่ โนวส์)
โฟร์ (อังกฤษ: 4) คือสตูดิโออัลบั้มลำดับที่ 4 ของบียอนเซ่ โนวส์ นักร้องสาวเพลงอาร์แอนด์บี ชาวอเมริกัน อัลบั้มนี้ออกจำหน่ายเมื่อวันที่ 24 มิถุนายน พ.ศ. 2554 ในสหรัฐอเมริกาโดยโคลัมเบียเรเคิดส์ อัลบั้มนี้เปิดตัวอันดับหนึ่งบนชาร์ตบิลบอร์ด 200 ของสหรัฐอเมริกา มียอดการขาย 310,000 ชุดในสัปดาห์แรก นอกจากนี้ยังกลายเป็นเพลงฮิตในอีกหลายประเทศ 
ก่อนที่ออกอัลบั้มนี้ "รันเดอะเวิร์ล(เกิร์ล)" ถูกปล่อยออกมาสำหรับดิจิทัลดาวน์โหลดทั่วโลกในวันที่ 21 เมษายน พ.ศ 2554 ได้เปิดตัวเป็นซิงเกิลแรกหลังจากที่เพลงนี้ได้รั่วไหลออกมาเมื่อวันที่ 18 เมษายน พ.ศ. 2554 ต่อมาซิงเกิลที่สองคือ "เบสติงไอเนฟเวอร์แฮด" ได้เปิดตัวในวันที่ 1 มิถุนายน พ.ศ. 2554 ซิงเกิลที่สามคือ "เคาท์ดาวน์" และอีกหลายๆซิงเกิลในเวลาต่อมา

 รายชื่อเพลง 

 ชาร์ต 
 ชาร์ตรายสัปดาห์และชาร์ตที่รับรอง 

 ชาร์ตรายสัปดาห์ 
 ชาร์ต (2554) อันดับสูงสุด Argentinian Albums Chart3 Australian Albums Chart 2 Australian Urban Albums Chart 1 Austrian Albums Chart 13 Belgian Albums Chart (Flanders) 4 Belgian Albums Chart (Wallonia) 4 Brazilian Albums Chart 1 Canadian Albums Chart 3 Croatian Albums Chart2 Czech Republic Albums Chart 2 Danish Albums Chart 5 Dutch Albums Chart 2 Finnish Albums Chart 24 French Albums Chart 2German Albums Chart 5 Greek Albums Chart 5 Hungarian Albums Chart 8 Irish Albums Chart 1 Italian Albums Chart 4 Japanese Oricon Albums Chart 10 Mexican Albums Chart 31 New Zealand Albums Chart 3 Norwegian Albums Chart 4 Polish Albums Chart 2 Portuguese Albums Chart 3 Russian Albums Chart 5 Scottish Albums Chart 1 Slovenian Albums Chart6 Spanish Albums Chart 1 Swedish Albums Chart 13 South Africa Albums Chart 3 South Korean International Albums Chart 1 Swiss Albums Chart 1 Taiwanese Albums Chart 1 UK Albums Chart 1 UK R&B Albums Chart 1 US Billboard 200 1 US Top R&B/Hip-Hop Albums 1

 ชาร์ตที่รับรอง 
 ประเทศ รับรอง  Australia (ARIA)  Gold Poland (ZPAV)Platinum United States (RIAA)   Platinum
# ลูทวิชส์บวร์ค
ลูทวิชส์บวร์ค  เป็นเมืองในรัฐบาเดิน-เวือร์ทเทิมแบร์ค ประเทศเยอรมนี อยู่ห่างจากเมืองชตุทการ์ทไปทางทิศเหนือราว 12 กิโลเมตร (7.5 ไมล์) ตั้งอยู่ทางฝั่งตะวันตกของแม่น้ำเน็คคาร์ มีประชากรราว 87,000 คน มีอุตสาหกรรมเครื่องจักรเหล็ก และผลิตภัณฑ์ลวด เครื่องดนตรี สิ่งทอ มีชื่อเสียงด้านการทำถ้วยเปลือกไข่ระหว่างปี ค.ศ. 1758-1824
# ติเอร์ราเดลฟูเอโก (แก้ความกำกวม)
ติเอร์ราเดลฟูเอโก  เป็นกลุ่มเกาะทางใต้สุดของทวีปอเมริกาใต้

ติเอร์ราเดลฟูเอโก  อาจหมายถึง

 เกาะติเอร์ราเดลฟูเอโก เกาะสำคัญในกลุ่มเกาะติเอร์ราเดลฟูเอโก  
 จังหวัดติเอร์ราเดลฟูเอโก ประเทศชิลี
 ติเอร์ราเดลฟูเอโก (แอนตาร์กติกา) 
 อุทยานแห่งชาติติเอร์ราเดลฟูเอโก 
 ติเอร์ราเดลฟูเอโก (ภาพยนตร์ ค.ศ. 1948) โดยมารีโอ ซอฟฟีชี 
 ติเอร์ราเดลฟูเอโก (ภาพยนตร์) ภาพยนตร์ในปี ค.ศ. 2000 โดยมีเกล ลิตติน
# เกาะฟูเอร์เตเบนตูรา
ฟูเอร์เตเบนตูรา  เป็นเกาะขึ้นกับจังหวัดลัสปัลมัส ประเทศสเปน เป็นหนึ่งในเกาะของกานาเรียสในมหาสมุทรแอตแลนติก นอกชายฝั่งทวีปแอฟริกา ที่ละติจูด 28°20' เหนือ ลองจิจูด 14°00' ตะวันตก มีพื้นที่ 1,660 ตารางกิโลเมตร เป็นเกาะใหญ่เป็นอันดับ 2 ในกานาเรียส รองจากเกาะเตเนริเฟ โดยยูเนสโกประกาศเป็นเขตสงวนชีวมณฑล เมื่อวันที่ 26 พฤษภาคม ค.ศ. 2009 เป็นเกาะที่เกิดจากภูเขาไฟ

ฟูเอร์เตเบนตูรา
หมวดหมู่:แคว้นกานาเรียส
# เทศบาลตำบลถ้ำใหญ่
เทศบาลตำบลถ้ำใหญ่ ตั้งอยูใน อำเภอทุ่งสง จังหวัดนครศรีธรรมราช เทศบาลตำบลถ้ำใหญ่ มีเนื้อที่ประมาณ 77.96 ตารางกิโลเมตร

 ประวัติ 
เดิมทีตำบลถ้ำใหญ่แบ่งเป็นสองส่วน คือส่วนทางทิศเหนือของทางรถไฟเป็นเขตปกครองของตำบลปากแพรก ทางทิศใต้ของทางรถไฟเป็นเขตการปกครองของตำบลหนองเสม็ด เมื่อปี พ.ศ. 2484 ได้แบ่งแยกส่วนการปกครองออกอีกหนึ่งตำบล เรียกว่า “ตำบลถ้ำใหญ่” ซึ่งเรียกตามช่องของถ้ำหนึ่งที่มีความสวยงามและกว้างใหญ่มาก เมื่อครั้งสงครามโลกครั้งที่ 2 อำเภอทุ่งสงเป็นเป้าหมายของการโจมตีทางอากาศด้วย ผู้คนในละแวกนั้นได้เข้าไปซ่อนตัวภายในถ้ำ ต่อมาจึงเรียกตำบลนี้ว่า “ตำบลถ้ำใหญ่” ตำบลถ้ำใหญ่ อำเภอทุ่งสง จังหวัดนครศรีธรรมราช แบ่งเขตการปกครองออกเป็น 7 หมู่บ้าน ในสมัยแรก ต่อมาเห็นว่าบางหมู่บ้านมีครัวเรือนที่ต้องรับผิดชอบมากและเข้าเกณฑ์ที่จะแบ่งหมู่บ้าน จึงมีการแบ่งหมู่บ้าน หมู่ที่ 1 ออกเป็นหมู่ที่ 8 , หมู่ที่ 3 ออกเป็นหมู่ที่ 9 , หมู่ที่ 5 ออกเป็นหมู่ที่ 10 สรุปได้ว่า ปัจจุบันตำบลถ้ำใหญ่ มีการปกครองทั้งหมด 10 หมู่บ้าน กระทรวงมหาดไทย ได้ประกาศยกฐานะสภาตำบลถ้ำใหญ่ เป็นองค์การบริหารส่วนตำบลถ้ำใหญ่ โดยประกาศในราชกิจจานุเบกษา เมื่อวันที่ 2 ธันวาคา 2537 มีผลบังคับใช้เมื่อวันที่ 2 มีนาคม พ.ศ. 2528 และ อบต.ถ้ำใหญ่ ยกฐานะ เป็นเทศบาลตำบลถ้ำใหญ่ วันที่ 7 ตุลาคม 2554
 ภูมิศาสตร์ 
เทศบาลตำบลถ้ำใหญ่ ตั้งอยู่ทางทิศตะวันตกของตัวเมืองนครศรีธรรมราช
 ทิศเหนือ ติดต่อกับ ตำบลนาหลวงเสน อำเภอทุ่งสง จังหวัดนครศรีธรรมราช
 ทิศใต้ ติดต่อกับเขตเทศบาลตำบลที่วัง อำเภอทุ่งสง จังหวัดนครศรีธรรมราช
 ทิศตะวันออก ติดต่อกับตำบลร่อนพิบูลย์ อำเภอร่อนพิบูลย์ จังหวัดนครศรีธรรมราช
 ทิศตะวันตก ติดต่อกับเขตเทศบาลเมืองทุ่งสงและเขตเทศบาลเมืองชะมาย อำเภอทุ่งสง จังหวัดนครศรีธรรมราช
 ภูมิประเทศ 
มีลักษณะภูมิประเทศเป็นที่ราบสลับภูเขา มีป่าไม้ค่อนข้างอุดมสมบูรณ์ ซึ่งเป็นแหล่งต้นน้ำลำธารหลายสาย ภูมิอากาศมี 2 ฤดู คือ ฤดูร้อน เริ่มตั้งแต่เดือนกุมภาพันธ์ ถึง เดือนพฤษภาคม และ ฤดูฝนเริ่มตั้งแต่เดือนมิถุนายน ถึงเดือนมกราคม สภาพดินส่วนใหญ่เหมาะแก่การเพาะปลูก ทำสวน โดยเฉพาะสวนผลไม้ และสวนยางพารา

 การแบ่งเขตปกครอง 
เทศบาลตำบลถ้ำใหญ่แบ่งเขตปกครองจำนวนหมู่บ้าน ทั้งหมด 10 หมู่บ้าน คือ
หมู่ที่ 1 บ้านเปิก
หมู่ที่ 2 บ้านไสใหญ่
หมู่ที่ 3 บ้านจำปา
หมู่ที่ 4 บ้านถ้ำใหญ่
หมู่ที่ 5 บ้านนาตาแย้ม
หมู่ที่ 6 บ้านน้ำพุ
หมู่ที่ 7 บ้านไสใหญ่เหนือ
หมู่ที่ 8
หมู่ที่ 9 บ้านน้ำรอบ
หมู่ที่ 10

 สถานศึกษา 
 มหาวิทยาลัยเทคโนโลยีราชมงคลศรีวิชัย วิทยาเขตนครศรีธรรมราช ไสใหญ่
 โรงเรียนบ้านนาตาแย้ม
 โรงเรียนมหาราช 3
 โรงเรียนวัดถ้ำใหญ่
 โรงเรียนบ้านน้ำพุ
 โรงเรียนบ้านจำปา
 โรงเรียนทุ่งสง
 วัด 
จำนวนวัดในเขตเทศบาลตำบลถ้ำใหญ่มีทั้งหมด 5 วัด คือ
 วัดถ้ำใหญ่
 วัดไตรวิทยาราม
 สำนักสงฆ์ถ้ำพระหอ
 สำนักสงฆ์วัดนาตาแย้ม
 สำนักสงฆ์วัดจำปา
 สถานที่ท่องเที่ยวที่สำคัญ 
 ศาลจังหวัดทุ่งสง
 ค่ายศรีนครินทรา
 ถ้ำพระหอ
 น้ำตกปลิว
 น้ำตกหนานปลิว
 อุทยานแห่งชาติน้ำตกโยง
# เจ้าหญิงอิซาเบลลาแห่งเดนมาร์ก
เจ้าหญิงอิซาเบลลาแห่งเดนมาร์ก เคาน์เตสแห่งมงเปอซา (Princess Isabella of Denmark, Countess of Monpezat; 21 เมษายน ค.ศ. 2007) เป็นพระราชธิดาพระองค์แรกในสมเด็จพระราชาธิบดีเฟรเดอริกที่ 10 กับสมเด็จพระราชินีแมรีแห่งเดนมาร์ก เป็นพระราชนัดดาองค์ที่สี่ และเป็นพระราชนัดดาหญิงพระองค์แรกในสมเด็จพระราชินีนาถมาร์เกรเธอที่ 2 แห่งเดนมาร์ก ทั้งยังเป็นพระภาคิไนยในสมเด็จพระราชินีอันเนอ-มารีแห่งกรีซพระองค์ทรงอยู่ในลำดับที่สองในการสืบราชบัลลังก์เดนมาร์กต่อจากพระเชษฐา

อิซาเบลลาทรงมีสิทธิในการสืบราชบัลลังก์ลำดับรองต่อจากพระเชษฐา คือ เจ้าชายคริสเตียน มกุฎราชกุมาร จนเมื่อพิธีบัพติศมา ได้มีการขนานพระนามโดยพระชนกชนนี และสื่อของเดนมาร์กว่า "Lillepigen" ซึ่งมีความหมายว่า เด็กหญิงตัวน้อยอันเป็นที่รักไคร่Fakta om lillepigen  www.fyn.dk citing Fyens Stiftstidende Hun hedder "Lillepigen" Berlingske Tidende 

 พระประวัติ 
เจ้าหญิงอิซาเบลลา ประสูติเมื่อวันที่ 21 เมษายน ค.ศ. 2007 ณ โรงพยาบาลมหาวิทยาลัยโคเปนเฮเกน กรุงโคเปนเฮเกน ประเทศเดนมาร์ก  เมื่อเวลา 16.02 นาฬิกา เป็นพระบุตรองค์ที่สอง และเป็นพระธิดาองค์แรกในสมเด็จพระราชาธิบดีเฟรเดอริกที่ 10 กับสมเด็จพระราชินีแมรีแห่งเดนมาร์ก เมื่อแรกประสูติทรงมีน้ำหนัก 3.35 กิโลกรัม (7.4 ปอนด์) มีความยาวของพระวรกาย 50 เซนติเมตร (19.6 นิ้ว) ต่อมาในช่วงเที่ยงของวันที่ 22 เมษายน ได้มีการยิงสลุตสดุดีที่ฐานทัพเรือโคเปนเฮเกน และปราสาทครอนบอร์กที่ซีแลนด์เหนือ

ทรงมีพ่อทูนหัวและแม่ทูนหัวคือ สมเด็จพระราชินีมาตีลด์แห่งเบลเยียม, เจ้าหญิงอเล็กเซียแห่งกรีซและเดนมาร์ก, นาดีน จอห์นสัน, คริสเตียน บุชวัลด์, ปีเตอร์ เฮียร์ริง และมารี หลุยส์ สคีล

วันที่ 1 กรกฎาคม ค.ศ. 2007 ได้มีพระราชพิธีบัพติศมา ณ โบสถ์น้อยภายในพระราชวังเฟรเดินบอร์กสนุกดอตคอม - เจ้าหญิงอิซาเบลลา พระองค์สวมฉลองพระองค์เดียวกับพระเชษฐาที่เคยทำพิธีดังกล่าวเมื่อปีที่แล้ว และการสวมฉลองพระองค์ดังกล่าวเป็นพระราชประเพณีของราชวงศ์กลึคสบวร์กสายหลักปฏิบัติมาตั้งแต่ในรัชกาลของสมเด็จพระราชาธิบดีคริสเตียนที่ 10 แห่งเดนมาร์ก ซึ่งพระนามของพระองค์ที่ได้รับการขนานพระนามคือ อิซาเบลลา เฮนเรียตตา อิงกริด มาร์เกรเธอ

เจ้าหญิงพร้อมด้วยพระชนกและพระชนนี ได้เสด็จไปยังนิวยอร์ก เพื่อสนับสนุนและส่งเสริมเดนมาร์กในนิทรรศการ "Creative Nation" เมื่อวันที่ 17-21 กันยายน ค.ศ. 2007 จากการริเริ่มของโฆษกหญิง ลิส เฟรเดอริกเซน เพราะมกุฎราชกุมารีทรงเลี้ยงพระบุตรด้วยน้ำนมของพระองค์เอง

วันที่ 20 ธันวาคมปีเดียวกันนั้นเอง สติก เมอลเลอร์ รัฐมนตรีว่าการกระทรวงการต่างประเทศของเดนมาร์ก ได้ลงนามและลงลายมือชื่อลงในเอกสารอย่างเป็นทางการในการเพิ่มพระนามของเจ้าหญิงอิซาเบลลา เป็นรัชทายาทในการสืบราชบัลลังก์ ซึ่งรวมไปถึงข้อมูลปลีกย่อยต่าง ๆ ได้ถูกบันทึกตามกฎมนเทียรบาล ปี ค.ศ. 1799

 พระอิสริยยศ 

 เฮอร์รอยัลไฮนิส เจ้าหญิงอิซาเบลลาแห่งเดนมาร์ก (21 เมษายน ค.ศ. 2007 - 29 เมษายน ค.ศ. 2008)
 เฮอร์รอยัลไฮนิส เจ้าหญิงอิซาเบลลาแห่งเดนมาร์ก, เคาน์เตสแห่งมงเปอซา (29 เมษายน ค.ศ. 2008 - ปัจจุบัน)Kongehuset - Aktuelt - Nyheder  

 พงศาวลี
# ติเอร์ราเดลฟูเอโก
ติเอร์ราเดลฟูเอโก  เป็นกลุ่มเกาะทางตอนใต้สุด นอกฝั่งของทวีปอเมริกาใต้ ทางตอนใต้ของช่องแคบมาเจลลัน แยกออกจากกลุ่มเกาะแอนตาร์กติกที่อยู่ทางตอนใต้โดยช่องแคบเดรก เกาะขนาดใหญ่ที่สุดของหมู่เกาะนี้ได้แก่ เกาะติเอร์ราเดลฟูเอโก ซึ่งซีกตะวันตกเป็นของประเทศชิลี ส่วนซีกตะวันออกเป็นของประเทศอาร์เจนตินา มีเนื้อที่ 48,100 ตร.กม.(18,572 ตร.ไมล์) รวมถึงเกาะขนาดเล็กอื่น ๆ ที่อยู่ทิศตะวันออก รวมทั้งเกาะอิสลาเดโลสเอสตาโดส เป็นของอาร์เจนตินา ส่วนที่อยู่ทางทิศใต้ เช่น เกาะโอสเต เกาะนาบาริโน หมู่เกาะวอลลัสตัน และหมู่เกาะดิเอโกรามิเรส และที่อยู่ทางตะวันตก เช่น เกาะเดโซลาซิออน เกาะซานตาอิเนส เกาะกลาเรนซ์ และเกาะดอว์สันของประเทศชิลี

กลุ่มเกาะนี้ค้นพบโดยเฟอร์ดินานด์ มาเจลลัน ในปี ค.ศ. 1520 แต่ไม่มีชาวยุโรปมาตั้งถิ่นฐานจนกระทั่งในครึ่งหลังของศตวรรษที่ 19 ในยุคที่มีการทำฟาร์มแกะและยุคตื่นทองBridges, Lucas. 1948. Uttermost Part of the Earth. Reprint with introduction by Gavin Young, Century Hutchinson, 1987. ISBN 0-7126-1493-1Keynes, Richard. 2002. Fossils, Finches and Fuegians: Charles Darwin's Adventures and Discoveries on the Beagle, 1832–1836. HarperCollins Publishers, London. Reprint: 2003.Bollen, Patrick. 2000. "Tierra del Fuego" B/W Photobook. Lannoo Publishers, Tielt, Belgium. ISBN 90-209-4040-6
# สะพานจอร์จ วอชิงตัน
สะพานจอร์จ วอชิงตัน  หรือที่รู้จักกันในชื่ออย่างไม่เป็นทางการอีกหลายชื่อ เป็นสะพานแขวนทอดข้ามแม่น้ำฮัดสัน เชื่อมระหว่างเขตชุมชนย่อยวอชิงตันไฮต์กับโบโรฮ์แมนฮัตตันในนครนิวยอร์ก กับฟอร์ตลี เบอร์เกนเคาน์ตี รัฐนิวเจอร์ซีย์ ถนนระหว่างรัฐหมายเลข 95 และทางหลวงสหรัฐหมายเลข 1/9 ข้ามแม่น้ำที่สะพานแห่งนี้ ทางหลวงสหรัฐหมายเลข 46 ซึ่งทั้งหมดอยู่ในรัฐนิวเจอร์ซีย์ สิ้นสุดครึ่งทางข้ามสะพานที่พรมแดนรัฐ

สะพานนี้มีชั้นบนเป็นถนนสี่เลนทั้งสองฝั่ง และชั้นล่างมีถนนอีกสามเลนทั้งสองฝั่ง รวมแล้วจึงมีถนนสัญจร 14 เลน กำหนดความเร็วบนสะพานอยู่ที่ 70 กิโลเมตร/ชั่วโมง แม้ความแออัดจะทำให้การจราจรเป็นไปอย่างเชื่องช้า โดยเฉพาะอย่างยิ่งชั่วโมงเร่งด่วนในตอนเช้าและเย็น มีช่องทางทั้งสองฝากถนนของสะพานชั้นบนให้คนเดินเท้าและจักรยานสัญจรได้ จนถึง พ.ศ. 2550 สะพานจอร์จ วอชิงตันมีความจุยานพาหนะสูงกว่าสะพานแห่งใดในโลก โดยรองรับยานพาหนะได้อย่างน้อย 106 ล้านคันต่อปี ทำให้เป็นสะพานยานยนต์ที่มีการจราจรคับคั่งที่สุดของโลก ตามข้อมูลของการท่านิวยอร์กและนิวเจอร์ซีย์ มีหน่วยงานรัฐบาลทั้งสองรัฐที่เป็นเจ้าของและดำเนินการบางส่วนของสะพาน อุโมงค์และท่าอากาศยาน
# ฮีราคลีออน
ฮีราคลีออน หรือ อีราคลีออน  เป็นเมืองที่ใหญ่ที่สุดและเมืองหลวงของเกาะครีต ประเทศกรีซ เป็นเมืองใหญ่เป็นอันดับ 4 ของประเทศ ตั้งอยู่ทางตอนใต้ของประเทศ ส่งองุ่น มะกอก เหล้าองุ่น และหนังฟอกเป็นสินค้าออก ได้รับความเสียหายอย่างหนักระหว่างสงครามโลกครั้งที่สอง หลังจากนั้นกลายเป็นศูนย์กลางการค้าและการท่องเที่ยว 

 เมืองฝาแฝดและเมืองพี่น้อง 
ฮีราคลีออนเป็นเมืองฝาแฝดและเมืองพี่น้องกับ
  ลีมาซอล ไซปรัส
  คอนสตันซา โรมาเนีย (1992)
  ออแดซา ยูเครน (1992)
  โตเลโด สเปน (2017)
  นิจนีนอฟโกรอด รัสเซีย (2018)
  แทมปา สหรัฐ (2019)
  Čukarica เซอร์เบีย (2019)
  หนิงปัว จีน (2019)